Document ID: 32013D0512

KOMMISSIONENS GENNEMFØRELSESAFGØRELSE
af 17. oktober 2013
om EU-tilskud til visse medlemsstater med henblik på støtte til frivillige overvågningsundersøgelser af tab af honningbikolonier for sæsonen 2013/14
(meddelt under nummer C(2013) 6742)
(Kun den danske, den engelske, den estiske, den finske, den franske, den græske, den italienske, den lettiske, den litauiske, den nederlandske, den polske, den portugisiske, den slovakiske, den spanske, den svenske, den tyske og den ungarske udgave er autentiske)
(2013/512/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 23, og
ud fra følgende betragtninger:
(1)
Meddelelsen fra Kommissionen til Europa-Parlamentet og Rådet om honningbiers sundhed (2) giver et overblik over de igangværende initiativer vedrørende honningbiers sundhed i EU, som Kommissionen allerede har iværksat. Hovedproblemet, der omhandles i meddelelsen, er den stigende dødelighed blandt bier på verdensplan.
(2)
I EFSA's projekt fra 2009 om biers dødelighed og tilsyn med bier i Europa (3) konkluderedes det, at overvågningssystemerne i EU generelt er svage, og at der mangler data på nationalt plan i medlemsstaterne og sammenlignelige data på EU-plan.
(3)
Med henblik på forbedring af adgangen til data om biers dødelighed besluttede Kommissionen at yde støtte til visse overvågningsundersøgelser i medlemsstaterne vedrørende tabene af honningbier.
(4)
Ved Kommissionens gennemførelsesafgørelse 2012/362/EU (4) blev der ydet tilskud til de programmer for frivillige overvågningsundersøgelser af tab af honningbikolonier, der gennemføres af Belgien, Danmark, Tyskland, Estland, Grækenland, Spanien, Frankrig, Italien, Letland, Litauen, Ungarn, Polen, Portugal, Slovakiet, Finland, Sverige og Det Forenede Kongerige for sæsonen 2012/13.
(5)
Der skal i henhold til undersøgelserne aflægges i alt tre besøg i bigårdene, dvs. inden vintersæsonen, efter vintersæsonen og i den produktive sæson.
(6)
I denne type undersøgelse er det vigtigt at have sammenlignelige data vedrørende tabene, som indsamles i forskellige år. Dette gælder især for overvågningsundersøgelser af tab af honningbikolonier, fordi de klimatiske forhold i væsentlig grad ændrer resultaterne. Hvis sådanne undersøgelser kun gennemføres i et enkelt år, giver de derfor kun delvise data, som ikke giver et tilstrækkeligt grundlag for at drage konklusioner eller aflæse tendenser vedrørende sådanne tab.
(7)
Af ovennævnte årsager er det hensigtsmæssigt at fortsætte de frivillige overvågningsundersøgelser af tab af honningbikolonier i den periode, der starter med kontrollen inden vintersæsonen i efteråret 2013, og som slutter med kontrollen efter vintersæsonen og kontrollen vedrørende hele den produktive sæson i 2014.
(8)
De undersøgelser, der skal gennemføres i sæsonen 2013/14, er baseret på dokumentet »Basis for a pilot surveillance project on honey bee colony losses« (5) fra EU-referencelaboratoriet for biers sundhed, jf. del II i bilag VII til Europa-Parlamentets og Rådets forordning (EF) nr. 882/2004 (6), som giver medlemsstaterne retningslinjer for udarbejdelse af deres respektive overvågningsundersøgelser.
(9)
De samme medlemsstater, som deltog i de første frivillige overvågningsundersøgelser af tab af honningbikolonier i 2012/13, blev opfordret til at forelægge Kommissionen deres programmer for sæsonen 2013/14 på grundlag af EU-referencelaboratoriets tekniske dokument om biers sundhed.
(10)
Belgien, Danmark, Tyskland, Estland, Grækenland, Spanien, Frankrig, Italien, Letland, Litauen, Ungarn, Polen, Portugal, Slovakiet, Finland, Sverige og Det Forenede Kongerige har udarbejdet programmer for frivillige overvågningsundersøgelser af tab af honningbikolonier i overensstemmelse med det tekniske dokument »Basis for a pilot surveillance project on honey bee colony losses« og har anmodet om EU-tilskud.
(11)
Der bør fra 1. juli 2013 ydes tilskud til de programmer for frivillige overvågningsundersøgelser af tab af honningbikolonier, der gennemføres af Belgien, Danmark, Tyskland, Estland, Grækenland, Spanien, Frankrig, Italien, Letland, Litauen, Ungarn, Polen, Portugal, Slovakiet, Finland, Sverige og Det Forenede Kongerige.
(12)
Ifølge Rådets forordning (EF) nr. 1290/2005 (7) skal veterinærforanstaltninger finansieres via den Europæiske Garantifond for Landbruget. Finanskontrollen af foranstaltningerne foretages i henhold til samme forordnings artikel 9, 36 og 37.
(13)
Udbetaling af tilskuddet bør gøres betinget af, at de påtænkte programmer for overvågningsundersøgelser rent faktisk er gennemført, og at myndighederne afgiver alle nødvendige oplysninger til Kommissionen og EU-referencelaboratoriet for biers sundhed.
(14)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
1. Der ydes EU-tilskud til de programmer for overvågningsundersøgelser af tab af honningbikolonier, der gennemføres af Belgien, Danmark, Tyskland, Estland, Grækenland, Spanien, Frankrig, Italien, Letland, Litauen, Ungarn, Polen, Portugal, Slovakiet, Finland, Sverige og Det Forenede Kongerige.
2. EU-tilskuddet:
a)
fastsættes til 70 % af hver enkelt af de i stk. 1 nævnte medlemsstaters støtteberettigede udgifter til de programmer for overvågningsundersøgelser af tab af honningbikolonier, der er anført i bilag I, i perioden 1. juli 2013 til 30. september 2014
b)
må ikke overstige:
1)
26 837 EUR til Belgien
2)
116 417 EUR til Danmark
3)
160 445 EUR til Tyskland
4)
64 868 EUR til Estland
5)
78 421 EUR til Grækenland
6)
148 047 EUR til Spanien
7)
288 801 EUR til Frankrig
8)
142 212 EUR til Italien
9)
86 310 EUR til Letland
10)
70 273 EUR til Litauen
11)
114 209 EUR til Ungarn
12)
128 015 EUR til Polen
13)
29 159 EUR til Portugal
14)
92 240 EUR til Slovakiet
15)
117 416 EUR til Finland
16)
74 389 EUR til Sverige
17)
109 871 EUR til Det Forenede Kongerige
c)
må ikke overstige 348 EUR pr. besøg på bigårde.
Artikel 2
1. Det samlede tilskud, der ved denne afgørelse tillades ydet til udgifter i forbindelse med programmerne omhandlet i artikel 1, må højst udgøre 1 847 930 EUR, der finansieres over Den Europæiske Unions almindelige budget.
2. Udgifter til personale, der skal foretage laboratorieundersøgelser, prøveudtagning eller kontrol, udgifter til hjælpematerialer og generalomkostninger i forbindelse med overvågningsundersøgelserne er støtteberettigede i overensstemmelse med reglerne i bilag III.
3. EU-tilskuddet udbetales efter fremlæggelse og godkendelse af de(n) i artikel 3, stk. 2 og 3, omhandlede rapporter og dokumentation.
Artikel 3
1. Programmerne udføres i overensstemmelse med det tekniske dokument »Basis for a pilot surveillance project on honey bee colony losses« og i overensstemmelse med de programmer for overvågningsundersøgelser af tab af honningbikolonier, som medlemsstaterne har forelagt.
2. Belgien, Danmark, Tyskland, Estland, Grækenland, Spanien, Frankrig, Italien, Letland, Litauen, Ungarn, Polen, Portugal, Slovakiet, Finland, Sverige og Det Forenede Kongerige forelægger Kommissionen:
-
en foreløbig teknisk rapport om det første besøg i forbindelse med programmet for overvågningsundersøgelsen senest den 1. marts 2014
-
en endelig teknisk rapport om det andet og tredje besøg i forbindelse med programmet for overvågningsundersøgelsen senest den 31. oktober 2014
-
den tekniske rapport skal være i overensstemmelse med en standardrapport, der udarbejdes af Kommissionen i samarbejde med EU-referencelaboratoriet for biers sundhed.
3. Belgien, Danmark, Tyskland, Estland, Grækenland, Spanien, Frankrig, Italien, Letland, Litauen, Ungarn, Polen, Portugal, Slovakiet, Finland, Sverige og Det Forenede Kongerige forelægger Kommissionen:
-
en papirudgave og en elektronisk udgave af deres økonomiske rapport, der udarbejdes i overensstemmelse med bilag II, senest den 31. december 2014
-
på Kommissionens anmodning dokumentation for alle udgifter, der er angivet i betalingsanmodningen.
4. Resultatet af undersøgelserne stilles til rådighed for Kommissionen og EU-referencelaboratoriet for biers sundhed.
Artikel 4
Denne afgørelse er rettet til Kongeriget Belgien, Kongeriget Danmark, Forbundsrepublikken Tyskland, Republikken Estland, Den Hellenske Republik, Kongeriget Spanien, Den Franske Republik, Den Italienske Republik, Republikken Letland, Republikken Litauen, Ungarn, Republikken Polen, Den Portugisiske Republik, Den Slovakiske Republik, Republikken Finland, Kongeriget Sverige og Det Forenede Kongerige Storbritannien og Nordirland.
Udfærdiget i Bruxelles, den 17. oktober 2013.

Labels: 7
15
5
6